stanford-oval/wikipedia huggingface dataset:
อาภาไชย หอภาไชย
ประวัติตามท้องเรื่อง

อาภาไชย เป็นผู้มีบทบาทสำคัญ เนื่องจากเขาเป็นอาจารย์สอนมวยไทยของเคนอิจิ ชิราฮามะ และเป็นอาจารย์ 1 ใน 5 ของสำนักเรียวซัมปาคุ (ไม่รวมเจ้าสำนัก) เขาเป็นนักมวยไทยที่มีฝีมือฉกาจหาตัวจับได้ยาก จนได้รับฉายาว่า "มัจจุราชแห่งวงการมวยไทย" ผู้ไม่รู้จักคำว่าอ่อนข้อ แต่จะไม่ทำร้ายเด็กกับสัตว์ เขาเป็นคนที่มีนิสัยดี และเข้ากับคนอื่นได้ง่าย ชอบช่วยเหลือผู้ที่กำลังเดือดร้อน เป็นที่รักของเด็ก ๆ และสามารถสื่อสารกับสัตว์ได้ รวมทั้งเล่นบาสเกตบอลเก่งมาก แต่เขามีข้อเสียตรงที่ไม่ค่อยชอบคิดหรือทำอะไรที่ดูเป็นผู้ใหญ่ มีนิสัยเหมือนเด็ก  ทั้งยังตะกละ  แต่เวลาต่อสู้จะทุ่มเทกับการต่อสู้มาก โดยเขาจะไม่คำนึงถึงชีวิตคู่ต่อสู้ ยกเว้นเด็กกับสัตว์
ประวัติตามท้องเรื่อง > อาภาไชยในวัยเด็ก

ในวัยเด็กของเขาปรากฏในตอนที่ 394 - 396 มีเนื้อความว่า มีครูมวยที่ไม่ปรากฏชื่อคนหนึ่งได้ฝึกมวยไทยให้กับเขาตั้งแต่เขายังเด็ก  ต่อมาได้ถูก "อากาศ แจ่มใส" ชื้อตัวมาอยู่ในค่าย "ลมไต้ฝุ่น" ตามคำสั่งของอาจารย์ตน อาภาไชยมีความสามารถด้านมวยไทยมาก เขาสามารถล้มคนที่ตัวใหญ่กว่าเขาได้ เขาเติบโตมาในค่ายนี้จนตัวเองได้เป็นนักมวยที่แข็งแกร่ง ในเวลาต่อมาก็ได้เป็นแชมป์ของสภามวยไทยใต้ดิน แต่ด้วยความเก่งกาจทำให้พักหลังไม่มีใครกล้าชกกับเขา  ในตอนที่เขามาอยู่กับอากาศครั้งแรก เขากับอากาศสนิทกันมาก แต่ภายหลังเขากับอากาศเป็นศัตรูกัน เนื่องจากอากาศผันตัวเองไปเป็นนักฆ่า  ทั้งยังหันไปเข้ากับ "ยามิ" ซึ่งเป็นองค์กรแห่งความชั่วร้ายที่นิยมทำสงคราม  เขาจึงตัดสินใจออกจากค่ายมวยเพื่อที่แสวงหาหนทางของตัวเอง โดยที่เขาไม่คิดที่จะเดินเส้นทางเดียวกับอากาศ
ประวัติตามท้องเรื่อง > ก่อนมาอยู่เรียวซัมปาคุ

ในตอนที่ 106 - 109 ตามฉบับมังงะ มีเนื้อความว่า หลังจากเขาได้ออกจากสำนักแล้วเขาก็ได้เร่ร่อนไปเรื่อย จนกระทั่งเขาได้พบกับหัวหน้าโจรค้าเด็กข้ามชาติ เขาได้รับอาหารจากหัวหน้าโจรนั้นซึ่งเป็นขณะที่เขากำลังหิวโซ อาภาไชยเป็นคนที่มองโลกในแง่ดี ทำให้เขาคิดว่าหัวหน้าโจรเป็นคนดี เขาจึงตัดสินใจไปอยู่รับใช้หัวหน้าโจรนั้นโดยไม่รู้ว่าเป็นคนเลวเลย  การทำงานกับโจรในครั้งนั้นเขาทำหน้าที่คอยคุ้มครองโจร ต่อมาชาวบ้านแห่งหนึ่งที่เดือดร้อนเพราะถูกโจรกลุ่มนี้ลักพาลูกหลานของตนเองไป ได้รวบรวมเงินทองเพื่อไปจ้าง "ฮายาโตะ" โดยให้ฮายาโตะไปพาเด็ก ๆ ที่ถูกลักพาตัวคืนมา ฮายาโตะก็คือเจ้าสำนักเรียวซัมปาคุ และเป็นปู่ของ "มิอุ" (นางเอกของเรื่อง) ซึ่งตอนนั้นมิอุเพิ่งอายุได้ 6 ขวบ  เหตุที่ต้องจ้างฮายาโตะเป็นเพราะติดที่อาภาไชยคอยคุ้มครองพวกโจรอยู่ ชาวบ้านคิดว่ามีแต่ฮายาโตะเท่านั้นที่สู้อาภาไชยได้
อาภาไชยได้มีโอกาสสู้กับฮายาโตะ แต่เนื่องจากทั้งคู่มีฝีมือสูสีกัน การต่อสู้จึงเป็นไปด้วยความยากลำบาก ในตอนนี้ฮายาโตะสามารถล้มอาภาไชยได้หนหนึ่ง แต่ไม่ได้ทำให้อาภาไชยบาดเจ็บร้ายแรง จากนั้นทั้งคู่จะสู้ต่อ แต่ยังไม่ทันสู้ให้รู้แพ้รู้ชนะ อาภาไชยก็มารู้ว่าแท้ที่จริงคนที่ตัวเองคุ้มครองเป็นคนไม่ดี ทำให้อาภาไชยหันมาอยู่ข้างฮายาโตะ และปราบพวกโจรจนราบคาบ  หลังจากเสร็จงานชิงตัวเด็กจากโจรแล้ว ฮายาโตะก็ได้เอาสมบัติที่ยึดมาจากโจรให้ชาวบ้านทั้งหมด แม้ว่าสมบัตินั้นมีมูลค่ามากกว่าที่เงินที่ชาวบ้านรวบรวมมาเพื่อจ้างเขาซะอีก แต่เขารับแค่เงินค่าจ้างจากชาวบ้านที่รวบรวมมาให้เขาตอนแรกเท่านั้น และออกเดินทางต่อ จากนั้นอาภาไชยก็ได้ติดตามฮายาโตะมาเป็นสมาชิกของสำนักเรียวซัมปาคุที่ญี่ปุ่น และได้มีโอกาสเป็นอาจารย์สอนมวยไทยให้เคนอิจิผู้เป็นตัวเอกของเรื่องต่อไป
การสร้างตัวละคร

ในตอนที่ 106 - 109 ในภาคมังงะ เป็นตอนที่เล่าประวัติของอาภาไชย ในขณะที่เขายังไม่ได้ไปอยู่สำนักเรียวซัมปาคุ จะมีเฉพาะในภาคมังงะเท่านั้น แต่ไม่มีในภาคอนิเมะ
อาภาไชยมีศัตรูเก่าชื่อว่าอากาศ แจ่มใส ซึ่งเป็นคู่ต่อสู้ที่แม้แต่อาภาไชยก็ประมาทไม่ได้
เดิมอาภาไชยอยู่ค่ายมวยเดียวกับ "อากาศ แจ่มใส" ชื่อว่าค่าย "ลมไต้ฝุ่น" (Romtyphoon)
ในอดีตอาภาไชยเคยเลี้ยงเสือ ซึ่งเขาคิดว่าเป็นแมวชื่อว่า "เหมียว" หรือ "มีโอ" (Meo) ตามสำเนียงอังกฤษ
อาภาไชยเป็นคนที่รักเคนอิจิศิษย์ของเขามาก เขาสาบานว่าจะปกป้องเคนอิจิด้วยชีวิตของตน จนเกือบเอาชีวิตไม่รอดจากการต่อสู้กับ "อากาศ แจ่มใส"
อาภาไชยเป็นคนที่กลัวการขึ้นเครื่องบินมาก
การตอบรับ

อาภาไชย ได้รับคำวิจารณ์จากหนังสือพิมพ์แนวหน้า ว่าเป็นผู้มีฝีมือด้านมวยไทย และชอบการต่อสู้ อย่างไรก็ตาม เขาได้รับการกล่าวว่าเป็นผู้มีความอ่อนโยนต่อเด็กและสัตว์ จากความนิยมของอาภาไชย ทำให้มีสิ่งสืบเนื่องจากตัวละครดังกล่าวในรูปแบบต่าง ๆ รวมทั้งในรูปแบบของการ์ดเกม ที่ประเทศญี่ปุ่น
แหล่งข้อมูลอื่น

หนังสือการ์ตูนออนไลน์เรื่อง "HISTORY'S STRONGEST DISCIPLE KENICHI" (อังกฤษ)
อาภาไชย หอภาไชย มัจจุราชแห่งวงการมวยไทย (ไทย)
ข้อมูลที่เกี่ยวข้องกับ "อาภาไชย หอภาไชย" (อังกฤษ)
คนไทยในการ์ตูนญี่ปุ่น: อาภาไชย หอภาไชย (ไทย)
His name is Apachai (FLAYE's Blog) (อังกฤษ)
ข้อมูลของอาภาไชย[ลิงก์เสีย] (ฝรั่งเศส)
| ด ค กตัวละครที่เป็นนักมวยไทย |
| --- | --- |
ชาวไทย:  เกรียงอาจ • ครุฑ • ฉ่ำอุรา • ชูชัย • ชูร่า • ธีรวิทย์ • บุนนาค • พยัคฆ์ • สกัด • สามชาย • สามารถ • สิงห์ศักดิ์ • หัวใจ • อากาศ • อาดอน • อาภาไชย • ธานี • แอนน์ • เทียน • มะลิวัลย์ • เก้าล้าน •  ไอราวัณ
ชาวตะวันออก:  เคนอิจิ ชิราฮามะ • โจ ฮิงาชิ • ซาโนะ มิทสึรุ • ซาวามูระ • ฟุคามิ โก • มาโมรุ •  โก ฮิบิกิ •  ชิราโตะ •  เฟย์
ชาวตะวันตก:  แจ็กซ์ • แซ็ค • บรูซ เออร์วิน • โรเบิร์ต "R.J." เจมส์ • แอนน์ •  คิง • จันนี่ •  แบรด เบิร์นส์ • ลูซซูเรีย
ไม่ระบุสัญชาติ:  แดร๊กคิวล่าแมน • พัมพุต • โมคุจิน • อันโนว์
อื่นๆ: คาเมนไรเดอร์อิมเพอเรอร์ • ลุมพินีกันดั้ม • เกคิไวโอเล็ต • อุลตร้าแมนมิลเลเนี่ยม
ดูเพิ่ม: มวยไทย • มวยไทยในวัฒนธรรมประชานิยม • ตัวละครที่เป็นนักมวยไทยในภาพยนตร์
 หมวดหมู่
อาซัน

| อาซัน 아산시 |
| --- | --- |
นคร
การถอดเสียงภาษาเกาหลี
 • ฮันกึล: 아산시
 • ฮันจา: 牙山市
 • อักษรโรมันปรับปรุง: Asan-si
 • แมกคูน-ไรซ์ชาวเออร์: Asan-si

   ธง
ที่ตั้งในประเทศเกาหลีใต้
พิกัด: 36°47′N 126°59′E﻿ / ﻿36.783°N 126.983°E﻿ / 36.783; 126.983
ประเทศ:  เกาหลีใต้
ภูมิภาค: โฮซอ
จังหวัด: ชุงช็องใต้
เขตการปกครอง: 2 อึบ (เมือง), 9 มย็อน (ตำบล), 6 ทง (แขวง)
พื้นที่
 • นคร: 542.25 ตร.กม. (209.36 ตร.ไมล์)
 • เขตเมือง: 42.29 ตร.กม. (16.33 ตร.ไมล์)
ประชากร (ตุลาคม ค.ศ. 2022)
 • นคร: 332,790 คน
 • ความหนาแน่น: 529.41 คน/ตร.กม. (1,371.2 คน/ตร.ไมล์)
 • ภาษาถิ่น: ชุงช็อง
เขตเวลา: UTC+9 (เวลามาตรฐานเกาหลี)
เว็บไซต์: asan.go.kr
อาซัน (อังกฤษ: Asan) เป็นเมืองในจังหวัดชุงช็องใต้ ประเทศเกาหลีใต้ มีขอบเขตติดกับนครพิเศษโซลทางตอนเหนือ เมืองอาซันมีประชากรโดยประมาณ 300,000 คน
อาซันมีชื่อเสียงเรื่องบ่อน้ำร้อนและเป็นเมืองแห่งสปา
เมืองอาซันนั้นได้ขยายขอบเขตไปยังหมู่บ้านรอบข้างคือ อนยัง-ดง ซึ่งมีชื่อเสียงเรื่องบ่อน้ำร้อนเช่นกัน
ภูมิอากาศ

| ข้อมูลภูมิอากาศของอาซัน (ปกติ ค> ศ. 1995–2020).เดือน | ข้อมูลภูมิอากาศของอาซัน (ปกติ ค> ศ. 1995–2020).ม.ค. | ข้อมูลภูมิอากาศของอาซัน (ปกติ ค> ศ. 1995–2020).ก.พ. | ข้อมูลภูมิอากาศของอาซัน (ปกติ ค> ศ. 1995–2020).มี.ค. | ข้อมูลภูมิอากาศของอาซัน (ปกติ ค> ศ. 1995–2020).เม.ย. | ข้อมูลภูมิอากาศของอาซัน (ปกติ ค> ศ. 1995–2020).พ.ค. | ข้อมูลภูมิอากาศของอาซัน (ปกติ ค> ศ. 1995–2020).มิ.ย. | ข้อมูลภูมิอากาศของอาซัน (ปกติ ค> ศ. 1995–2020).ก.ค. | ข้อมูลภูมิอากาศของอาซัน (ปกติ ค> ศ. 1995–2020).ส.ค. | ข้อมูลภูมิอากาศของอาซัน (ปกติ ค> ศ. 1995–2020).ก.ย. | ข้อมูลภูมิอากาศของอาซัน (ปกติ ค> ศ. 1995–2020).ต.ค. | ข้อมูลภูมิอากาศของอาซัน (ปกติ ค> ศ. 1995–2020).พ.ย. | ข้อมูลภูมิอากาศของอาซัน (ปกติ ค> ศ. 1995–2020).ธ.ค. | ข้อมูลภูมิอากาศของอาซัน (ปกติ ค> ศ. 1995–2020).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 2.6 (36.7) | 5.2 (41.4) | 11.5 (52.7) | 18.3 (64.9) | 24.1 (75.4) | 27.8 (82) | 29.8 (85.6) | 30.8 (87.4) | 26.5 (79.7) | 20.5 (68.9) | 12.6 (54.7) | 4.8 (40.6) | 17.9 (64.2) |
| อุณหภูมิเฉลี่ยแต่ละวัน °C (°F) | -1.9 (28.6) | 0.2 (32.4) | 5.4 (41.7) | 11.7 (53.1) | 17.7 (63.9) | 22.0 (71.6) | 25.2 (77.4) | 26.0 (78.8) | 21.1 (70) | 14.5 (58.1) | 7.3 (45.1) | 0.3 (32.5) | 12.5 (54.5) |
| อุณหภูมิต่ำสุดเฉลี่ย  °C (°F) | -6.3 (20.7) | -4.3 (24.3) | 0.2 (32.4) | 6.2 (43.2) | 12.6 (54.7) | 17.9 (64.2) | 22.0 (71.6) | 22.5 (72.5) | 16.8 (62.2) | 9.1 (48.4) | 2.4 (36.3) | -4.0 (24.8) | 7.9 (46.2) |
| หยาดน้ำฟ้า มม (นิ้ว) | 16.2 (0.638) | 23.4 (0.921) | 31.9 (1.256) | 64.5 (2.539) | 73.3 (2.886) | 105.7 (4.161) | 289.3 (11.39) | 273.8 (10.78) | 144.2 (5.677) | 46.9 (1.846) | 44.2 (1.74) | 19.5 (0.768) | 1,132.9 (44.602) |
| วันที่มีหยาดน้ำฟ้าโดยเฉลี่ย (≥ 0.1 mm) | 4.6 | 4.1 | 5.3 | 6.9 | 6.3 | 6.9 | 12.7 | 11.8 | 7.9 | 5.0 | 8.1 | 5.9 | 85.5 |
แหล่งที่มา: Korea Meteorological Administration
ระบบขนส่ง

เมืองอาซันใช้สถานีรถไฟความเร็วสูง KTX ร่วมกับเมืองข้างเคียงคือเมืองชอนัน เรียกสถานีนี้ว่า สถานีรถไฟชอนัน-อาซัน ใช้เวลาเดินทางจากอาซันไปโซลเพียง 30 นาทีโดยรถไฟ KTX และใช้เวลาเดินทางไปยังท่าอากาศยานนานาชาติอินช็อนโดยรถยนต์ 2 ชั่วโมง สถานีรถไฟใต้ดินของโซลได้ขยายเส้นทางสายหนึ่งมายังอาซันและเปิดให้บริการตั้งแต่วันที่ 15 ธันวาคม พ.ศ. 2551 ทางด่วนหลักสองสายคือ ทางด่วนโซล-ปูซานและทางด่วนชายฝั่งตะวันตกก็ผ่านที่เมืองอาซัน
อุตสาหกรรมและการค้า

บริษัทเช่น ฮุนไดมอเตอร์ ซัมซุงแอลซีดี และซัมซุงอิเล็กทรอนิกส์มีโรงงานอยู่ที่เมืองอาซัน และมีนิคมอุตสาหกรรมทั้งหมด 14 แห่งซึ่งส่วนใหญ่เป็นโรงงานประกอบรถยนต์ ชิ้นส่วนอิเล็กทรอนิกส์ และโรงงานอื่น ๆ
ท่าเรือพย็องแท็กเป็นท่าเรือที่อยู่ใกล้เคียงเมืองอาซัน
เมืองพี่น้อง

เปอตาลิงจายา ประเทศมาเลเซีย
แลนซิง สหรัฐ
แหล่งข้อมูลอื่น

City government website
| ด ค กนครในประเทศเกาหลีใต้ |
| --- | --- |
นครพิเศษ:  โซล 
มหานคร:  ควังจู  แทกู  แทจ็อน  ปูซาน  อินช็อน  อุลซัน 
นครปกครองตนเองพิเศษ:  เซจง 
นครใหญ่:  คิมแฮ  โคยัง  ช็องจู※  ช็อนจู※  ช็อนอัน  ชังว็อน※  ซ็องนัม  ซูว็อน※  นัมยังจู  พูช็อน  โพฮัง  ยงอิน  อันซัน  อันยัง  ฮวาซ็อง 
นคร:  คงจู  คย็องจู  คย็องซัน  คเยรยง  ควังจู  ควังมย็อน  ควังยัง  ควาช็อน  คอเจ  คังนึง  คิมเจ  คิมช็อน  คิมโพ  คุนซัน  คุนโพ  คูมี  คูรี  ช็องอึบ  ชินจู  ชีฮึง  ชุงจู  ชุนช็อน※  เชช็อน  ซกโช  ซอซัน  ซังจู  ซัมช็อก  ซาช็อน  ซุนช็อน  ทงดูช็อน  ทงย็อง  ทงแฮ  ทังจิน  แทแบ็ก  นนซัน  นัมว็อน  นาจู  พย็องแท็ก  พาจู  โพช็อน  โพรย็อง  มกโพ  มิลยัง  มุนกย็อง  ย็องจู  ย็องช็อน  ยอจู  ยอซู  ยังจู  ยังซัน  ว็อนจู  อันซ็อง  อันดง※  อาซัน  อิกซัน  อีช็อน  อึยจ็องบู  อึยวัง  โอซัน  ฮานัม 
นครภายใต้การบริหาร:  เชจู※  ซอกวีโพ 
ที่ตั้งศาลากลางจังหวัด ที่ไม่ใช่นคร:  อำเภอมูอัน  อำเภอฮงช็อง 
หมายเหตุ: ※ เป็นเมืองหลวงของจังหวัดด้วย
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี 
ภูมิศาสตร์:  มิวสิกเบรนซ์ พื้นที่
อายุเฉลี่ยของตราสารหนี้

อายุเฉลี่ยของตราสารหนี้ (อังกฤษ: Bond duration) เป็นระยะเวลาการจ่ายคืนเงินเฉลี่ยถ่วงน้ำหนักด้วยกระแสเงินในแต่ละงวด ซึ่งการตีความของดูเรชั่นอาจเปรียบเสมือนกับอายุคงเหลือของตราสารหนี้นั้นๆ แต่ดูเรชั่นได้คำนึงถึงจำนวนเงินที่ตราสารนั้นจ่ายให้แก่ผู้ลงทุนในแต่ละงวดด้วย ทำให้การพิจารณาความเสี่ยงเป็นไปอย่างสมเหตุสมผลมากยิ่งขึ้น ตัวอย่างเช่น ตราสารหนี้ที่จ่ายอัตราคูปองเท่ากับศูนย์ (zero-coupon bond) มีอายุคงเหลือ 2 ปี กับตราสารหนี้ที่มีอายุคงเหลือ 2 ปีจ่ายคูปองในอัตรา 3% ต่อปี ถ้าหากความเสี่ยงด้านเครดิต และ yield-to-maturity ของตราสารทั้งสองเท่ากัน ผู้ลงทุนย่อมที่จะสนใจตราสารที่จ่ายคูปองในอัตราที่สูงกว่า
ประเภทของดูเรชั่น > Macaulay duration

n = จำนวนงวดทั้งหมดของตราสารหนี้
t = งวดที่ของกระแสเงิน
C = กระแสเงินในแต่ละงวด
M = กระแสเงินที่จ่ายตอนวันครบกำหนด (ส่วนใหญ่จะเป็นมูลค่าที่ตรา)
i = อัตราคิดลด (ร้อยละต่องวด)
P = ราคาของตราสารหนี้
ค่าที่คำนวณได้จะมีหน่วยเป็นจำนวนงวด
ประเภทของดูเรชั่น > Modified duration

เป็นการแปลงค่า Macaulay duration โดยดูว่าหากอัตราดอกเบี้ยเปลี่ยนแปลงจะกระทบต่อค่าดูเรชั่นอย่างไร
ปัจจัยที่มีผลกระทบต่อค่าดูเรชั่น

กระแสเงินที่จ่ายในแต่ละงวดมีผลต่อค่าดูเรชั่น โดยตราสารหนี้ที่มีการจ่ายกระแสเงินในงวดแรกๆ เป็นจำนวนมากย่อมมีค่าดูเรชั่นน้อยกว่าตราสารที่มีการจ่ายกระแสเงินในงวดหลังๆ จำนวนมาก นอกจากนี้ตราสารหนี้ที่จ่ายคูปองเท่ากับศูนย์จะมีค่า Macaulay duration เท่ากับอายุคงเหลือของตราสารนั้น จึงเห็นได้ว่าตราสารหนี้ที่มีอัตราคูปอง และ yield-to-maturity ต่ำ ย่อมมีค่าดูเรชั่นสูงกว่าตราสารหนี้ที่มีอัตราคูปอง และ yield-to-maturity สูง
การใช้งานค่าดูเรชั่น

ดูเรชั่นช่วยในการวัด sensitivity ของตราสารหนี้นั้นๆ ว่าหากอัตราดอกเบี้ยเปลี่ยนแปลงไปในขนาดเล็กๆ เช่น 1 basis point ซึ่งสามารถคำนวณได้จากความสัมพันธ์
dP/P = - D * dy
D = Modified duration
การใช้ดูเรชั่นในการวัดความผันผวนของตราสารหนี้เหมาะกับการเปลี่ยนแปลงของอัตราดอกเบี้ยขนาดเล็กมากๆ เท่านั้นเพราะไม่เช่นนั้นค่าดูเรชั่นจะไม่สามารถจับการเปลี่ยนแปลงที่มีลักษณะเป็นเส้นโค้งได้ จึงต้องมีการใช้ค่า convexity มาช่วยวัดด้วย
ตัวอย่าง

ถ้าอัตราดอกเบี้ยในตลาดมีค่าร้อยละ 5 ต่อปี พันธบัตรรัฐบาลอายุ 3 ปี มีอัตราคูปองร้อยละ 3 ต่อปี จะมีดูเรชั่นเท่ากับ 5.775 และ zero-coupon bond ที่มีอายุและดูเรชั่นเท่ากับ 5.775 งวด หาก อัตราดอกเบี้ยในตลาดเพิ่มขึ้น 1 จุดเบสิส ราคาของตราสารหนี้ทั้งสองจะมีการเปลี่ยนแปลง ดังนี้
|  | ราคาเดิม | ราคาใหม่ |  % ราคาเปลี่ยนแปลง |
| --- | --- | --- | --- |
| พันธบัตรรัฐบาล | 944.92 | 944.65 | -0.028% |
| zero-coupon bond | 1000.00 | 999.72 | -0.028% |
จะเห็นว่าตราสารหนี้ที่มีดูเรชั่นเท่ากัน แม้ว่าจะมีการจ่ายคูปองที่ต่างกัน จะมีความไวต่อการเปลี่ยนแปลงของอัตราดอกเบี้ยตลาดที่เท่ากัน
อาณาจักรชั้นที่สอง

อาณาจักรชั้นที่สอง (อังกฤษ: The Secondary Realms) เป็นอาณาเขตรอบนอกบ้านบ้าน ในวรรณกรรมชุด อาณาจักรแห่งกาลเวลา ประกอบด้วยเทหวัตถุต่างๆ เช่น ดาวฤกษ์ ดาวเคราะห์ กาแล็กซี่ รวมทั้ง โลก ซึ่งบรรดาผู้รู้ตายรู้จักกันในนามของ จักรวาล
จุดกำเนิด

อาณาจักรชั้นที่สอง ถูกสร้างจากสุญญะ โดยมหาสถาปนิก หลังจากที่นางได้สร้างบ้านแล้ว นางได้โยนสุญญะออกไป สุญญะเหล่านั้นก็ได้กลายเป็นเทหวัตถุต่างๆ เป็นเขตแดนไร้ที่สิ้นสุด และไม่เชื่อมต่อกับสุญญะ แต่บางครั้งดาวบางดวงก็ยุบตัวลงทำให้เกิดความไม่เสถียรในอวกาศ จนเกิดเป็นช่องว่างของสุญญะ หรือ หลุมดำ
สถานที่ต่างๆ บนโลก > โรงเรียน

เมื่ออาเธอร์อายุครบ 12 ปี เขาก็ได้ย้ายไปเรียนที่โรงเรียนใหม่ ในวันแรกของการเรียนการสอน อาเธอร์ได้พบกับคุณวันจันทร์และสนีซเซอร์ และได้รับกุญแจน้อยของวันจันทร์มาโดยบังเอิญ เขาเกือบเสียชีวิตแล้ว เพราะโรคหืดกำเริบ แต่ว่าด้วยพลังอำนาจของกุญแจ ทำให้เขารอดชีวิต สนามหญ้าได้ถูกขุดเพื่อปูหญ้าใหม่
ต่อมา คุณวันจันทร์ได้ส่งพวกเฟทเชอร์และยามเที่ยงมาทวงกุญแจคืน ฤทธิ์เดชของยามเที่ยงทำให้โรงเรียนของอาเธอร์ถูกเผาจนเสียหาย และยังถูกประกาศให้เป็นเขตควบคุมเชื้อโรค เนื่องจากมีการตรวจพบเชื้อไข้หลับ (ซึ่งคาดว่าน่าจะแพร่มาจากพวกเฟทเชอร์) ในตอนท้ายของศุกร์รัตติกาล สนามหญ้าหลังโรงเรียนกลายเป็นโรงพยาบาลภาคสนามชั่วคราว และท่านหญิงวันศุกร์ก็มารับตัวลีฟไป
สถานที่ต่างๆ บนโลก > บ้านของอาเธอร์

บ้านของอาเธอร์ ตั้งอยู่ในชานเมืองที่มีชื่อว่าเดนิสเตอร์ (Denister) ถูกสร้างเจาะลึกเข้าไปในตัวเนินเขา เพิ่งสร้างเสร็จได้ไม่นานนักยังมีช่างมาซ่อมอยู่เป็นเนืองๆ เป็นอาคารสไตล์โมเดิร์น ไม่มีรั้ว ออกแบบโดยสถาปนิกชื่อดัง มีสี่ชั้น ชั้นล่างซึ่งมีขนาดใหญ่ที่สุดแบ่งออกเป็นโรงรถ ห้องทำงานช่าง ห้องทำงานของบ็อบ พ่อของอาเธอร์ และแล็บส่วนตัวของเอมิลี่ แม่ของอาเธอร์ ชั้นที่สองเป็นห้องนั่งเล่นและครัว ชั้นที่สามเป็นห้องนอนของบ็อบกับเอมิลี่ ห้องนอนแขก และห้องน้ำ ส่วนชั้นที่สี่เป็นชั้นที่เล็กที่สุด เป็นห้องนอนของอีริค มิเคลลี่ ห้องน้ำห้องหนึ่ง และห้องนอนของอาเธอร์ มีระเบียงอยู่บนดาดฟ้า มีที่เกาะเป็นรูปมังกรโคโมโด บ้านหลังนี้สามารถเปิดประตูโรงรถระยะไกลได้จากปุ่มที่อยู่ใต้ก้อนหินสีน้ำเงิน
ปัจจุบันบ้านหลังนี้ประสบปัญหาทางการเงินเนื่องจากการคุกคามของอังคารเคร่ง
ผู้ที่อยู่อาศัยในบ้านหลังนี้ มี 5 คน คือ บ็อบ เอมิลี่ อีริค มิเคลลี่ และอาเธอร์ แต่ทุกคนต้องออกจากบ้านนี้ไปด้วยสาเหตุต่างๆ นานา ดังนี้
บ็อบต้องออกไปตระเวนแสดงคอนเสิร์ตอีกครั้ง เนื่องจากปัญหาทางการเงิน
แม่ของอาเธอร์ เอมิลี่ หายสาบสูญไประหว่างทำงานอยู่ในแล็บของโรงพยาบาลอีสต์แอเรีย
อาเธอร์ต้องทำหน้าที่ทายาทผู้ทรงสิทธิ์ ชิงกุญแจให้ครบ ต้องอยู่ในบ้าน แต่ทุกคนคิดว่าอาเธอร์ยังอยู่ในโรงพยาบาล
อีริคและมิเคลลี่ไปอยู่บ้านของเพื่อน
สถานที่ต่างๆ บนโลก > บ้านของลีฟ

เป็นบ้านทั่วๆ ไป มีรั้วเตี้ยๆ ล้อมรอบ พ่อแม่ของลีฟปลูกผักเอาไว้ ห้องที่ปรากฏในเรื่องมีห้องนั่งเล่น ซึ่งเป็นที่ที่อาเธอร์หลุดออกมาพร้อมกับซูซี่จากบันไดไม่ควรเป็นในจันทร์มหันตภัย มีโทรทัศน์จอกว้าง โซฟาหนัง โต๊ะกาแฟซึ่งมีนิตยสารวางอยู่เต็ม โถงทางเข้าซึ่งมีประตูหน้าและกระถางต้นไม้ดินเผา ห้องครัวที่มีตู้เย็นและประตูครัวด้านหลัง ต่อจากนั้นก็เป็นบันไดคอนกรีต และโรงจอดรถที่อาเธอร์กับลีฟหนีเข้ามาซ่อนจากการตามล่าของสเกาเชอร์ในอังคารอหังการ ส่วนห้องนอนของลีฟถูกบรรยายลักษณะไว้ใน ศุกร์รัตติกาล มีเตียง ติดโปสเตอร์รูปวงดนตรีร็อคอยู่ที่ผนังตรงข้ามของปลายเตียง มีโต๊ะข้างเตียง และนาฬิการูปโทรลล์สูงสี่ฟุตมีตาเรืองแสงสีแดงซึ่งลีฟกับเอ็ดประดิษฐ์เป็นโครงงานวิทยาศาสตร์ที่โรงเรียนหลายปีมาแล้ว
สถานที่ต่างๆ บนโลก > โรงงานกระดาษยีสต์ร้าง

เป็นที่กบดานของพวกพิลึกพิลั่นทั้งเจ็ด สมุนของวันอังคาร เป็นทางเข้าบ้านที่เปิดอยู่ในช่วงนั้นด้วย ภายนอกเป็นโรงงานร้างล้อมรอบด้วยรั้วคอนกรีตที่ไม่มีช่องเจาะ มีประตูเหล็กคล้องกุญแจ บนรั้วมีลวดหนาม อาเธอร์จึงต้องปีนรั้วและกระโดดเพื่อที่จะข้ามรั้วไป รอบนอกโรงงานมีที่จอดรถเก่า รูปลักษณ์ของโรงงานเป็นอาคารอิฐใหญ่โตและปล่องไฟขนาดยักษ์หกปล่อง ภายในเป็นลานโล่งขนาดเท่าสนามฟุตบอล มีเครื่องจักรเก่ากับกองเศษซากผนังกำแพงกองไว้ ถูกแทนที่ด้วยเครื่องจักรที่หน้าตาคล้ายแมงมุมอวกาศขนาดเท่ารถเมล์ เครื่องจักรนี้ทำหน้าที่กำหนดให้เศรษฐกิจของโลกปั่นป่วนด้วยสัญลักษณ์ทางคณิตศาสตร์ ใช้สุญญะเป็นเชื้อเพลิง
สถานที่ต่างๆ บนโลก > โรงพยาบาลอีสต์แอเรีย

โรงพยาบาลอีสต์แอเรียเป็นโรงพยาบาลที่อยู่ใกล้กับโรงเรียนของอาเธอร์มากที่สุด โรงพยาบาลอีสต์แอเรียจึงเต็มไปด้วยผู้ป่วยโรคไข้หลับจากโรงเรียน ซึ่งยังคงถูกกักกันโรคอยู่ มีอย่างน้อย 20 ชั้น มีชั้นใต้ดินอย่างน้อย 3 ชั้น สีผนังเป็นสีฟ้าและน้ำตาล และมีชั้นจอดรถ กัปตันสเวลล์เรียกชื่อโรงพยาบาลนี้ผิดเป็น โรงพยาบาลเบเธสดา ส่วนซูซี่เรียกผิดเป็น โรงพยาบาลอีสเทิร์น
อาเธอร์ได้เข้ามาอยู่ในโรงพยาบาลแห่งนี้ในตอนจันทร์มหันตภัย เมื่อเขาไปรักษาอาการหอบหืด และอีกครั้งเมื่อเขาเจอกับลีฟ ในตอนอังคารอหังการ เขาต้องไปรักษาอาการขาหัก ในตอนพุธเพชฌฆาต เขายังนอนพักรักษาอาการอยู่ โดยมีลีฟมาเยี่ยม จากนั้นเรือลำหนึ่งได้เข้ามาในโรงพยาบาลจากทะเลกั้นอาณาเขตและพาตัวลีฟไปอย่างปริศนา และทำให้น้ำท่วมโรงพยาบาลทั้งชั้น ในตอนพฤหัสเจ้าศาสตรา เด็กชายไร้หนังได้บุกโรงพยาบาลและแพร่ราควบคุมจิตใจใส่คนในโรงพยาบาล จึงทำให้โรงพยาบาลแห่งนี้ถูกควบคุมโรคอย่างเด็ดขาดที่สุด คือ มีการนำกองทหารมาปิดล้อมโรงพยาบาล ด้วยเกรงว่าจะเป็นการโจมตีด้วยอาวุธชีวภาพ ขณะเดียวกัน เอมิลี่ แม่ของอาเธอร์ก็ขาดการติดต่ออย่างปริศนา เธอถูกพบตัวครั้งสุดท้ายที่ชั้น 20 ของโรงพยาบาล ขณะทำการวิจัยอยู่
ในเสาร์มนตรา โรงพยาบาลถูกทำลายโดยระเบิดนิวเคลียร์เนื่องจากเป็นศูนย์กลางของเชื้อไวรัสไข้หลับและจุดเทา
สถานที่ต่างๆ บนโลก > สถานปลีกวิเวกของท่านหญิงวันศุกร์

ตั้งอยู่บนดาวแอฟราซิน ซึ่งอยู่ในดาราจักรเมฆแมกเจลแลนเล็ก มีดวงอาทิตย์สีม่วงและดวงจันทร์สามดวงที่เปลี่ยนสีได้ ท้องฟ้าเป็นสีม่วงเพราะแสงอาทิตย์มีสีม่วง โดยรอบเป็นพื้นที่ป่าซึ่งไม่มีผู้ใดสามารถผ่านได้ เนื่องจากท่านหญิงวันศุกร์ต้องการอยู่ตามลำพัง ประกอบด้วยพื้นที่จัดสรรหลายส่วนด้วยกัน
ตรงกลางเป็นทะเลสาบขนาดใหญ่ซึ่งก็คือปากปล่องภูเขาไฟที่ดับแล้วเต็มไปด้วยน้ำ มีแท่นหินสูงซึ่งเป็นที่ตั้งบัลลังก์แห่งวันศุกร์ ให้ท่านหญิงวันศุกร์นั่งแล้วดูดเอาประสบการณ์ของผู้รู้ตายที่อยู่รายรอบ รอบๆ ทะเลสาบมีกลุ่มอาคารขนาดใหญ่ตั้งอยู่ เดิมภูเขานี้ท่านหญิงวันศุกร์ให้พลเมืองสร้างขึ้นในบ้าน แล้วย้ายมันออกมายังดาวเคราะห์ ทำให้ตรงส่วนกลางยุบลงมา
รอบๆ ภูเขาเป็นป่าที่เต็มไปด้วย กระเปาะเมล็ดสัญจร ซึ่งเป็นพืชอันตรายที่ทำร้ายคนได้ แต่สำหรับพลเมืองจะต้องทุกข์ทรมานโดยมีพืชชนิดนี้งอกอยู่ภายในลำตัว ท่านหญิงวันศุกร์ได้นำมันมาวางไว้รอบๆ โดมของสถานปลีกวิเวกเพื่อไม่ให้มนุษย์หรืออมนุษย์ใดๆ ที่อาศัยอยู่บนดาวดวงนี้ (อาจจะมี) เข้ามาภายในโดมได้โดยไม่ผ่านกระเปาะเมล็ดเหล่านั้นเสียก่อน ซึ่งก็นับว่ายากมากๆ
กลุ่มอาคารที่อยู่โดยรอบ เป็นที่อยู่ของพลเมือง รวมทั้งวันศุกร์และคณะผู้แทนตัวของนาง เป็นทางเดินหลายชั้นซ้อนกันรอบๆ ทะเลสาบ มีเส้นรอบวงประมาณ 5 ไมล์ มี 12 ชั้น แต่ละชั้นเรียกว่า "วงเวียน" (วงเวียนศูนย์ หนึ่ง สอง...สิบ และวงเวียนของวันศุกร์) มีทางเดินรอบนอก ด้านที่หันเข้าหาทะเลสาบจะถูกแบ่งออกเป็นส่วนๆ ที่เท่ากัน 60 ส่วน  แต่ละส่วนมีห้อง 1 ห้อง มีตัวเลขทำจากงาช้างที่เรียงกันเหมือนโมเสก แล้วจะมีทางเดินชั้นในซึ่งเปิดเข้าสู่แนวภูเขา ลงไปยังทะเลสาบ วงเวียนที่อยู่ต่ำกว่ามีความเสี่ยงต่อการถูกโจมตีโดย "กระเปาะเมล็ดสัญจร" มากกว่าวงเวียนที่อยู่เหนือขึ้นไป วงเวียนศูนย์จึงอันตรายที่สุด พวกพลเมืองต้องต่อสู้กับต้นไม้ตลอดเวลา
ตัวอย่างการเรียก  วงเวียนห้า ห้าสิบสองนาที หมายความว่า ห้องนั้นอยู่ชั้น 5 ห้องที่ 52 นับตามเข็มนาฬิกา
ห้องในอาคารต่างๆ ที่ปรากฏอยู่ในหนังสือ มีดังนี้
ห้องทำงานของคนพลิกเตียง มีขนาดใหญ่ประมาณห้องนั่งเล่นของลีฟ มีหน้าต่างฝ้าซึ่งหันหน้าไปยังทะเลสาบยาวถึงพื้น มีโต๊ะไม้เก่าๆ กับเก้าอี้ 1 ตัวตั้งอยู่กลางห้อง มีเตียงหนึ่งหลังซึ่งเป็นที่นอนของคนพลิกเตียง อยู่ที่วงเวียนหก สิบแปดนาที
ห้องเตรียมสีเหลือง เป็นสีเหลืองสมชื่อ ผนังเป็นสีเหลืองดอกเดซี่ ส่วนเพดานเป็นสีไข่แดง เป็นห้องรูปทรงสี่เหลี่ยมผืนผ้า ขนาดใหญ่ประมาณโรงยิม ในห้องนี้มีเตียงนอนที่คล้ายกับโรงพยาบาลสนาม เป็นที่อยู่ของบรรดาผู้หลับใหล อยู่ที่วงเวียนหก ห้านาที
ห้องทำงานของยามเที่ยง ตั้งอยู่ในตำแหน่งเที่ยงตรงของวงเวียนสิบ ประตูกว้างและมีลวดลายอยู่รอบลูกบิดประตู ภายในห้องคล้ายกับห้องผู้บริหารโรงพยาบาล เป็นที่ที่ลีฟแอบเข้ามาใช้โทรศัพท์ติดต่อด็อกเตอร์สคาแมนดรอส
ห้องของมิลคาและเฟโอริน เล็กกว่า โทรมกว่า และประหลาดกว่าห้องทำงานของยามเที่ยง ในห้องมีโต๊ะทำงานอยู่สองตัวซึ่งเต็มไปด้วยหนังสือ กระดาษ และเครื่องมือเข้าเล่มต่างๆ มุมหนึ่งตั้งเครื่องกดหนังสือสูงห้าฟุตที่ถูกแยกชิ้นส่วน อยู่ที่วงเวียนสิบ สิบนาที
ห้องเตรียมสีชมพู คล้ายกับห้องเตรียมสีเหลือง แต่ผนังเป็นสีชมพู เป็นห้องสุดท้ายที่แฮริสันจะพาผู้หลับใหลไปให้ท่านหญิงวันศุกร์รับประสบการณ์ครั้งใหญ่ในตอนท้ายๆ ของเรื่อง
ดาวเคราะห์ดวงนี้เป็นดาวที่ราควบคุมจิตใจแพร่พันธุ์อยู่ ซึ่งใช้กับโคคิกรู มีกำเนิดมาจากสิ่งมีชีวิตกึ่งทรงภูมิปัญญาที่มีหนวดสีเทาๆ น่าขยะแขยง
สถานที่ต่างๆ บนโลก > สถานที่อื่นๆ

โรงพยาบาลลาร์ควัลเลย์ไพรเวท
เป็นโรงพยาบาลอีกแห่งหนึ่งที่รอนและจูลส์ เจ้าหน้าที่สองคนที่มาช่วยเหลือลีพและซิลวีในพฤหัสเจ้าศาสตรา ทำงานอยู่
โรงพยาบาลวันศุกร์
เป็นโรงพยาบาลลึกลับ ไม่ทราบว่าอยู่ที่ไหน ประกอบด้วยห้องพักของผู้ป่วยมากมาย และตรงกลางมีสระว่ายน้ำที่ทำจากกระจกขนาดยักษ์ ซึ่งวันศุกร์ใช้เป็นทางผ่านพาบรรดาผู้รู้ตายชราไปยังสถานที่ปลีกวิเวกของนาง
สถานีรถไฟกลาง
เป็นสถานีรถไฟซึ่งตั้งอยู่ใกล้กับบ้านเก่าของอาเธอร์ก่อนที่จะย้ายมายังบ้านใหม่ เมื่ออาเธอร์มองไปยังตัวอักษรเวทมนตร์ในอุปกรณ์ปลอมตัวเป็นหนูนั้น มันทำให้เขาเห็นภาพของหนูที่วิ่งอยู่ในสถานีรถไฟ
เทคโนโลยีต่างๆ

อาณาจักรแห่งกาลเวลา เป็นเรื่องราวที่สมมุติให้เกิดขึ้นในอนาคต เนื่องจากมีการบรรยายถึงเทคโนโลยีที่ยังไม่ปรากฏในปัจจุบัน (และปรากฏอยู่ในปัจจุบันบ้างเล็กน้อย) ซึ่งมีดังนี้
เครื่องปาล์ม
สามารถเขียนจดหมายอิเล็กทรอนิกส์ส่งไปยังผู้อื่นได้ ลีฟใช้ของเจ้าหน้าที่กักกันส่งข้อความมาให้อาเธอร์ในจันทร์มหันตภัย ปัจจุบันก็มีของแบบนี้แล้ว
อินเตอร์คอม
อาจแปลได้ว่าเป็นเครื่องคอมพิวเตอร์ขนาดเล็กที่สามารถใช้อินเทอร์เน็ตได้ และยังมีเว็บแคม ปรากฏในพฤหัสเจ้าศาสตรา ลีฟได้บอกกับสคาแมนดรอสว่าพ่อของเธอคงทำได้เพียงตะโกนผ่านมัน ปัจจุบันมีของแบบนี้แล้ว
การอวกาศของจีน
ในศุกร์รัตติกาล ได้บอกไว้ว่าจีนสามารถส่งนักบินอวกาศไปยังดวงจันทร์ได้เป็นผลสำเร็จเมื่อสองปีก่อนหน้านั้น
เฝือกไฮเทค
เป็นเฝือกที่สามารถบรรเทาอาการขาหักของอาเธอร์ได้ มีลักษณะเหมือนเกราะอวกาศ ที่น่าทึ่งคือมันสามารถสลายไปเองได้เมื่อหายดีแล้ว
กระดาษอิเล็กทรอนิกส์
เป็นอุปกรณ์ที่ทำงานเหมือนเครื่องปาล์ม แต่มีคุณสมบัติบางราวกับกระดาษ โดยใช้แท่งโลหะจิ้มเพื่อเรียกข้อมูลต่างๆ ปรากฏในอังคารอหังการ
อุปกรณ์ทางการแพทย์อันทันสมัย
ในหนังสือได้กล่าวว่า ดร.เพนฮาลิกอนได้คิดค้นอุปกรณ์ราปิด-ไลส์วัน และอีกหลายๆ เครื่องจนถึงเครื่องพีเอจีสแกนดีเอ็นเอเชิงลึก ถึงแม้จะมีประสิทธิภาพมาก แต่ก็มิอาจต่อกรกับเชื้อจากต่างดาวได้เท่าไร
โทรทัศน์อัจฉริยะ
ปรากฏใน พฤหัสเจ้าศาสตรา เป็นโทรทัศน์จอแบนที่สามารถฝังไว้บนผนังได้ สามารถใช้นิ้วในการควบคุมได้ โดยมีซิลวีเป็นผู้สาธิต
ชา
นอกจากโลกแล้ว ดาวดวงอื่นๆ ในอาณาจักรชั้นที่สองก็รู้จักการปลูกชา มีชาที่น่าจะมาจากโลก คือชาซีลอน และดิมโบลาปลูกในที่สูง มีชาหลายชนิดที่อาเธอร์ไม่รู้จักและประมาณว่าไม่ได้มาจากโลกแน่นอน ได้แก่ แทร์ซิกอน มาริลอร์ น้ำดำ อ็อกดริกกลีหมายเลข 3 และชาโกวเชม ซึ่งเป็นชาใสและมีพิษทำให้ง่วงและร่างกายเป็นอัมพาตชั่วคราว
เรืออวกาศ
ผู้รู้ตายในอาณาจักรชั้นที่สองผู้หนึ่งเป็นคนสร้างเรืออวกาศขึ้น แล้วอังคารเคร่งก็ได้ลอกแบบตามที่ลูกทะเลได้บอกไว้ มีหลายลำ เช่น ฮิลิออส (Helios) ที่ปรากฏในอังคารอหังการ และเรืออวกาศอีกลำที่ไม่มีชื่อ ปรากฏในศุกร์รัตติกาล ลูกทะเลได้ขับมาช่วยลีฟแต่กลับชนยอดโดม และอาทิตย์สิ้นสูญ ลูกทะเลพร้อมลูกเรือพลเมือง 20 คนเดินทางมาช่วยอาเธอร์ต่อสู้กับวันอาทิตย์